OpenLLM-France/wikimedia huggingface dataset:
# Wingnut Interactive

Wingnut Interactive és una empresa desenvolupadora de videojocs creada el 2006 d'un patrocinador de Microsoft Game Studios i el director Peter Jackson. Aquest estudi s'ubicarà a Wellington, Nova Zelanda i treballà en videojocs que Peter Jackson anomena "jocs de pel·lícula". El seu primer projecte serà un videojoc d'Xbox 360 basat en el món Halo creat per Bungie Studios.

## Vegeu també

* Untitled Halo Project

## Enllaços externs

* Microsoft, Peter Jackson to form game studio, Cnet.com (anglès)
# Yasutoshi Miura

Yasutoshi Miura (japonès: 三浦泰年) (Shizuoka, 15 de juliol de 1965) és un exfutbolista japonès.

## Biografia

Miura va néixer a Shizuoka el 15 de juliol de 1965. Després de graduar-se a Shizuoka Gakuen High School, a través del club brasiler Santos, es va incorporar a Yomiuri (més tard Tokyo Verdy) el 1986.
L'octubre de 1993, Miura va ser seleccionat per la selecció japonesa. El 4 d'octubre de 1993, va debutar amb la selecció del Japó contra Costa d'Ivori. Va jugar com a lateral esquerre en nom del jugador habitual Satoshi Tsunami no va poder jugar per lesió. Miura també va jugar a la classificació per al Mundial de 1994. Va jugar 3 partits amb el Japó el 1993.

## Referències

* ↑ Yasutoshi Miura a National-Football-Teams.com (anglès)
* ↑ Japan National Football Team Database

## Enllaços externs

* National Football Teams
# Zagórie

«Zagórie» té aquests significats:
* Zagórie (Irkutsk), localitat de l'óblast d'Irkutsk, a Rússia
* Zagórie (Krasnoiarsk), localitat del krai de Krasnoiarsk, a Rússia
* Zagórie (Rostov), localitat de l'óblast de Rostov, a Rússia
# Zagórie (Krasnoiarsk)

* Per a altres significats, vegeu «Zagórie».
Zagórie (en rus: Загорье) és un poble (un possiólok) del krai de Krasnoiarsk, a Rússia, que en el cens del 2010 tenia 65 habitants. Pertany al districte de Kuràguino.

## Referències

* ↑ «Топокарты ГГЦ». Arxivat de l'original el 2016-03-04. [Consulta: 26 març 2020].
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# XVidCap

XVidCap és un programa que permet realitzar captures de vídeo de tot el que ocorre a l'escriptori per utilitzar-les amb finalitats pedagògiques, fer videotutorials o instruccions, etc.
És molt versàtil i senzill d'utilitzar, solament s'ha de triar la zona a capturar i polsar el botó. Té les funcions i controls justs, disposa de moltes opcions i ajustaments de qualitat, a més de la possibilitat d'escollir el tipus de format de vídeo, nombre de captures de diapositives per segon, el còdec de vídeo utilitzat...

## Referències

* ↑ XVidCap a sourceforge.net
* ↑ XVid Cap a archlinux.org
* ↑ XVid Cap a ubuntu.fr

## Enllaços externs

* Pàgina oficial del projecte
# Àlcetes II de l'Epir

Àlcetes II (en llatí: Alcetas, en grec antic: Ἀλκέτας) fou rei de l'Epir, fill d'Arimbes i net d'Àlcetes I de l'Epir.
Tenia un caràcter molt violent i el seu pare el va desheretar, designant com a successor el seu fill segon Eàcides. Eàcides va morir en una batalla contra Cassandre el 313 aC i llavors es va nomenar rei a Àlcetes. Cassandre va enviar contra ell un exèrcit dirigit per Liciscos, però Àlcetes no va tardar a aliar-se amb Cassandre (312 aC) i fer les paus.
Els epirotes indignats per les actuacions del rei, es van revoltar i van matar-lo juntament amb els seus dos fills. Pirros, fill d'Eàcides, amb només dotze anys, va ser proclamat rei amb l'ajut del rei Glaucies d'Il·líria l'any 307 aC, segons que diuen Diodor de Sicília, Plutarc i Pausànies.

## Referències

* ↑ Alcetas II a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 98
# Yo sí te creo

Yo sí te creo (lit. ‘Jo sí que et crec’) és un lema feminista sorgit el 2018 a Espanya que s'ha consolidat com l'eix central d'un moviment en suport a les víctimes de violació i agressions sexuals. Es va fer conegut principalment a partir del hashtag #yositecreo.
Els seus objectius són donar visibilització a aquestes agressions sexuals i violacions que pateixen les dones per part de la violència de gènere i mostrar suport a la víctima. Consisteix a comentar la frase "Yo si te creo", ja que es reivindica que no es creu a la víctima, que no es recolza i que les persones acusades no pateixen les conseqüències.

## Història

Va succeir en el 2018, a Espanya, quan es va realitzar pública la condemna de nou anys als membres del Cas de La Manada per abús sexual a una noia en els Sanfermines de l'any 2016. Es demanaven vint anys de presó per agressió sexual i van estar finalment acusats d'abús sexual (que es diferencia per l'ús de la violència i la intimidació). En aquest moment va sortir un munt de persones en suport a aquesta noia amb hashtag i comentaris com ara: #YOSITECREO, "Si te resistes, te matan. Si no te resistes, no te creen.", Violar con cariño, No es abuso, és violación...

## Ús de les TIC

El que s'ha aconseguit amb aquest hashtag és donar visibilització a aquests fets, a aquestes injustícies i que les persones que ho pateixen sentin adhesió i suport. Moltes persones, tot i que no totes, gràcies a la utilització del hashtag s'han sentit amb més fortalesa per explicar el seu cas, la seva vivència. El suport, moviment a Twitter és molt notable. A partir de les xarxes socials es va mostrar la indignació amb la sentència de La Manada.

## Referències

* 1 2 Aurrekoetxea Casaus, Maite; Martínez Morán, Pedro César; Díez Ruiz, Fernando «De victimas y supervivientes en twiter: Del #yositecreo de la manada de sanfermines al #yositecreorocio». Los Derechos de la Mujeres en la era de Internet. Universidad de Granada, 2021, pàg. 37.
* ↑ Alonso González, Marián «Activismo social femenino en la esfera pública digital». Vivat Academia, 154, 2021, pàg. 7. ISSN: 1575-2844.
* ↑ Larrondo Ureta, Ainara; Morales i Gras, Jordi; Orbegozo Terradillos, Julen «Feminist hashtag activism in Spain: measuring the degree of politicisation of online discourse on #YoSíTeCreo, #HermanaYoSíTeCreo, #Cuéntalo y #NoEstásSola» (en castellà). Comunicación y sociedad = Communication & Society, 32, 4, 2019, pàg. 207–221. ISSN: 0214-0039.
* ↑ «#yositecreo» (en castellà). Twitter. [Consulta: 15 desembre 2020].
* ↑ «#YoSiTeCreo y #NoesNo: Las redes, indignadas con la sentencia de la Manada» (en castellà). HERALDO.ES, 26-04-2018. [Consulta: 15 desembre 2020].
# Xanca ondulada

La xanca ondulada (Grallaria squamigera) és una espècie d'ocell de la família dels gral·làrids (Grallariidae).
Habita el terra de la selva pluvial, localment als Andes, des de Colòmbia i oest de Veneçuela, cap al sud, a través de l'Equador i el Perú fins l'oest de Bolívia.

## Referències

* ↑ «Xanca ondulada». Cercaterm. TERMCAT, Centre de Terminologia. Rev. 10/06/2021(català)
# Yasin Özdenak

Yasin Özdenak (11 d'octubre de 1948) fou un futbolista turc de la dècada de 1970 i entrenador.
Fou 6 cops internacional amb la selecció turca. Pel que fa a clubs, defensà els colors d'İstanbulspor, Galatasaray SK i el New York Cosmos de Pelé i Franz Beckenbauer.
Els seus germans Doğan i Gökmen també foren futbolistes professionals.

## Referències

* ↑ «Coaching Staff». FC Seoul. Arxivat de l'original el 2012-09-28. [Consulta: 9 abril 2009].
* ↑ «YASİN ÖZDENAK». TFF. [Consulta: 9 abril 2009].
* ↑ NASL stats
* ↑ «Özdenaklar'ın öyküsü ve Drogba Gökmen!». Arxivat de l'original el 2018-07-30. [Consulta: 19 octubre 2018].
* ↑ «Üç kardeş üçü de Galatasaraylı…». Arxivat de l'original el 2018-04-03. [Consulta: 19 octubre 2018].
# Ídol de Pomos

L'Ídol de Pomos, és una estatueta cruciforme datada del període calcolític xipriota (ca. 3000 ae). Es trobà a Pomos, un llogaret al districte de Pafos. Es conserva al Museu Arqueològic de Xipre, a Nicòsia.

## Simbolisme

L'escultura representa una dona amb els braços estesos. Probablement s'utilitzava com a símbol de fertilitat. S'han trobat moltes escultures semblants a l'illa de Xipre.

## Monedes d'euro

Quan l'1 de gener de 2008 Xipre introduí l'euro com a moneda d'ús corrent, el disseny triat per a les monedes d'1 € i 2 € incorporen un dibuix de l'Ídol de Pomos.

## Referències

* ↑ premierdmc.com.cy
* ↑ cafe.naver.com, inclou una imatge del Museu Arqueològic de Xipre (coreà)
* ↑ «Modelo 1 Euro (858) | Numismática española». [Consulta: 16 desembre 2020].
* ↑ «Modelo 2 Euro (859) | Numismática española». [Consulta: 16 desembre 2020].
* ↑ «nbbmuseum.be». Arxivat de l'original el 2012-03-03. [Consulta: 18 octubre 2019].

## Vegeu també

* Història de Xipre
# Écollemont

Écollemont és un municipi francès, situat al departament del Marne i a la regió del Gran Est. L'any 2007 tenia 45 habitants.

## Demografia
### Població

El 2007 la població de fet d'Écollemont era de 45 persones. Hi havia 20 famílies, de les quals 4 eren unipersonals (4 dones vivint soles i 4 dones vivint soles), 12 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 21 eren l'habitatge principal de la família, 5 eren segones residències i 5 estaven desocupats. 30 eren cases i 1 era un apartament. Dels 21 habitatges principals, 18 estaven ocupats pels seus propietaris i 3 estaven llogats i ocupats pels llogaters; 4 tenien tres cambres, 8 en tenien quatre i 8 en tenien cinc o més. 20 habitatges disposaven pel capbaix d'una plaça de pàrquing. A 8 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Écollemont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 0 |
| 0 | 55 a 59 | 8 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 25 persones, 16 eren actives i 9 eren inactives. De les 16 persones actives 14 estaven ocupades (7 homes i 7 dones) i 2 estaven aturades (1 home i 1 dona). De les 9 persones inactives 3 estaven jubilades, 1 estava estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa classificada com a «altres activitats de serveis».
Dels 2 establiments de servei als particulars que hi havia el 2009, 1 era un paleta i 1 perruqueria.
L'any 2000 a Écollemont hi havia 5 explotacions agrícoles que ocupaven un total de 310 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Écollemont a l'INSEE.
* Évolution et structure de la population Fitxa amb el detall de dades d'Écollemont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# École supérieure des sciences commerciales d'Angers

ESSCA (École supérieure des sciences commerciales d'Angers) és una escola de negocis europea amb seus a Angers, Boulogne-Billancourt, Cholet, Bordeus, Lió, Ais de Provença, Budapest i Xangai. Va ser fundada el 1909. ESSCA se situa entre les escoles de negocis més ben valorades del món: el 2019 va ocupar la setanta-sis posició a la llista de les millors escoles de negocis europees publicada pel Financial Times. ESSCA imparteix també un programa de doctorat i diferents programes de màster d'administració especialitzats en màrqueting, finances, emprenedoria i altres disciplines. Els programes de l'escola compten amb una triple acreditació, a càrrec dels organismes AMBA, EQUIS i AACSB. Per l'escola hi han passat més de 15.000 estudiants que després han ocupat llocs de responsabilitat en el món dels negocis i la política, com ara Louis le Duff (CEO groupe Le Duff) i Dominique Schelcher (CEO Système U).

## Referències

* ↑ (anglès)European Business School Rankings 2019 Arxivat 2020-03-28 a Wayback Machine.
* ↑ (anglès)Triple accredited business schools (AACSB, AMBA, EQUIS)

## Enllaços externs

* École supérieure des sciences commerciales d'Angers - Lloc web oficial
# Àpsines (desambiguació)

«Àpsines o Apsines» té aquests significats:
* Àpsines, sofista del segle iii natural de Gàdara autor d'una obra de retòrica
* Àpsines el Jove, sofista, nét de l'anterior
* La Suda esmenta un tercer Àpsines, natural d'Atenes, pare d'Onàsim i, per tant, avi d'Àpsines el Jove; però generalment es considera una duplicació d'Àpsines de Gàdara.
# Újezd (Znojmo)

Újezd és una localitat del districte de Znojmo a la regió de Moràvia Meridional, República Txeca, amb una població estimada a principis de 2018 de 78 habitants.
Està situada al sud-oest de la regió, prop de la riba del riu Dyje —un afluent del riu Morava que, al seu torn, ho és del Danubi—, de la frontera amb Àustria i la regió de Vysočina, i a poca distància al sud-oest de la ciutat de Brno.

## Referències

* ↑ Citypopulation.de Estadístiques del districte de Znojmo. Consultat el 30 de juliol de 2018.
# Čakanovce (Banská Bystrica)

* No s'ha de confondre amb Čakanovce (Košice).
Čakanovce és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1439.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ webex.sk. «Obec Čakanovce | Oficiálne stránky obce | História» (en eslovac). [Consulta: 6 gener 2022].
# 1a cerimònia dels Lumières

La 1a cerimònia dels Lumières de la Premsa Internacional, aleshores anomenada Lumières de París, va tenir lloc el 29 de gener de 1996. Va ser presentat per Frédéric Mitterrand i va tenir lloc als salons de l'Ajuntament de París. presidida per Isabella Rossellini i fou emesa per Paris Première.

## Palmarès

* Milor pel·lícula :
** La Haine de Mathieu Kassovitz
* Millor director :
** Mathieu Kassovitz pour La Haine
* Millor actriu :
** Isabelle Huppert pel paper de Jeanne a La Cérémonie
* Millor actor :
** Michel Serrault pel paper de Pierre Arnaud a Nelly et Monsieur Arnaud
* Millor guió :
** Gazon maudit – Josiane Balasko i Patrick Aubrée
* Millor pel·lícula estrangera :
** Underground d'Emir Kusturica
* Premis d’honor:
** Catherine Deneuve
** Charlotte Rampling

## Referències

* 1 2 «Les premiers « Lumières de Paris » ont été décernés». Le Monde, 1er février 1996.

## Vegeu també

* 21a cerimònia dels Premis César

## Enllaços externs

* (francès) Web de l'Académie des Lumière
* 1r Premis Lumières a AlloCiné
# Acetat de potassi

L'acetat de potassi és una sal neutra de l'àcid acètic i el potassi la fórmula és: CH $_3$ CO $_2$ K. També denominat en la indústria alimentària amb el codi E 261 per ser un regulador de l'acidesa. És a la saba de diverses plantes, en calcinar la fusta l'acetat de potassi es descompon en àcid carbònic. Era emprat en medicina com un fàrmac amb propietats diürètiques. En les tecnologies d'extinció d'incendis (d'origen oliós). Per descomposició mitjançant electròlisi de l'acetat de potassi el químic alemany Adolph Wilhelm Hermann Kolbe va ser capaç en el segle xix d'aïllar per primera vegada el grup metil.

## Propietats

És una pols blanca coalescent que es dissol ràpidament en aigua i alcohols. Es considera no-tòxic en quantitats quantum satis. No obstant això és insoluble en èter. La seva propietat deliqüescent li fa molt difícil de cristal·litzar. Fon a 292 °C.

## Usos

Se sol emprar en la indústria com anticongelant en lloc del clorur de calci o clorur de magnesi, per ser menys agressiu per al substrat, així com menys corrosiu. És per aquesta raó per la qual se sol emprar com descongelant en els avions que realitzen operacions de de-icing en les pistes d'aterratge. S'empra també com un agent extintor eficaç d'incendis d'olis causa de la seva propietat per formar crostes sobre el focus, causant la seva extinció. Es pot emprar en l'extinció de campanes de cuina (per extingir incendis per olis).
En medicina se sol emprar com a medicament en el tractament de la cetoacidosi diabètica per la seva propietat de descompondre's en hidrogencarbonat i aturar la fase acidòtica. Té propietats diürètiques. Se sol presentar de vegades com a solució aquosa injectable per tractar síndromes de dèficit de potassi. El seu tractament es desaconsella per als malalts renals per la possibilitat de no eliminar l'excés de potassi.
En la indústria alimentària se sol emprar com un additiu alimentari a causa de la capades que posseeix de regular l'acidesa dels aliments (Tampó químic), sol aparèixer codificat com l'I 261. Un exemple d'ús es troba en les farines emprades en forns de pa, i en pastisseries, gelats. És freqüent veure aquest acidificant en l'elaboració de maionesa, vinagre, diversos condiments. A la indústria càrnia s'empra com un substitut dels aliments baix contingut en sodi. Sol prohibir en alguns països si no és d'origen vínic, és a dir, de vinagre del vi.

## Referències

* ↑ Bruce D. Craig, David S. Anderson, (2003), Handbook of corrosion data , ASM International, pàg.
# Abu-l-Qàssim Abd-Al·lah ibn Muhàmmad

Abu-l-Qàssim Abd-Al·lah ibn Muhàmmad ibn Ubayd-Al·lah ibn Yahya ibn Khàqan, més conegut simplement com a Abu-l-Qàssim Abd-Al·lah ibn Muhàmmad (?- 926/927) fou visir abbàssida. Va servir com a secretari quan el seu pare Abu-Alí Muhàmmad ibn Ubayd-Al·lah al-Khaqaní fou visir (912-913) i després va succeir a Abu-l-Hàssan Alí ibn Muhàmmad ibn Mussa ibn al-Furat quan va caure el juny del 924. Les dificultats internes a les quals va haver de fer front van provocar la seva destitució el novembre del 925 a petició de l'emir Munis. Fou empresonat i va pagar una multa. Va morir quan ja havia estat alliberat.

## Bibliografia

* Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Acetàbul

* Per a altres significats, vegeu «Acetàbul (morfologia)».
Un acetàbul (en llatí acetabulum) és un vas de boca ampla destinat a contenir vinagre, mel i altres condiments, que usaven els romans en els menjars. El seu nom deriva d'acetum (vinagre), però Quintilià afirma que també l'usaven per a altres ingredients. Tenia forma rodona, poc fonda i un xic acampanada, i podia ser de plata.
També era una unitat de mesura de líquids romana equivalent a 0,068 litres, a un quart d'hemina i un octau del sextari. Contenia en líquid un cinquè d'una dracma àtica, segons diu Plini el Vell.

## Referències

* ↑ «Acetàbul». Gran Diccionari de la Llengua Catalana. Barcelona: Grup Enciclopèdia Catalana.
* ↑ Hilgers, Werner. Lateinische Gefässnamen: Bezeichnungen, Funktion und Form römischer Gefässe nach den antiken Schriftquellen (en alemany). Düsseldorf: Rheinland-Verlag, 1969.
* ↑ Plini el Vell. Naturalis Historia, XXI, 185
Viccionari
# 3C Gruppe

L'equip 3C Gruppe (codi UCI: 3CG), conegut anteriorment com a Team Lamonta, va ser un equip ciclista alemany, de ciclisme en ruta que va competir professionalment entre 2002 i 2008. A partir de 2005 va tenir categoria continental

## Principals resultats

* Gran Premi de la vila de Zottegem: David Kopp (2004)
* Druivenkoers Overijse: Stefan Schumacher (2004), Domenik Klemme (2008)
* Volta a Renània-Palatinat: Björn Glasner (2005)
* Tour de Drenthe: Marcel Sieberg (2005)
* Neuseen Classics: Danilo Hondo (2006)
* Gran Premi de Lillers: Domenik Klemme (2008)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2003 | 16è (GSIII) | Björn Glasner (354è) |
| 2004 | 1r (GSIII) | Stefan Schumacher (140è) |
A partir de 2005 l'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2005 | 7è | Björn Papstein (27è) |
| 2006 | 10è | Stefan Heiny (143è) |
| 2007 | 5è | Erik Hoffmann (30è) |
UCI Amèrica Tour
| Temporada | Classificació per equips | Millor ciclista en la classificació individual |
| 2008 | 33è | Matthias Friedemann (232è) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 20è | Marcel Sieberg (45è) |
| 2006 | 23è | Soren Petersen (141è) |
| 2008 | 48è | Björn Papstein (145è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 24è | Marcel Sieberg (56è) |
| 2006 | 17è | Danilo Hondo (2n) |
| 2007 | 43è | Matthias Friedemann (204è) |
| 2008 | 29è | Domenik Klemme (50è) |
UCI Oceania Tour
| Temporada | Classificació per equips | Millor ciclista en la classificació individual |
| 2007 | 16è | Tobias Erler (29è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl Arxivat 2016-03-03 a Wayback Machine.
# Academia Secretorum Naturae

L' Academia Secretorum Naturae, la primera societat científica, va ser fundada a Nàpols l'any 1560 per Giambattista della Porta, un destacat polímata. En italià s'anomenava Accademia dei Segreti, l'Acadèmia dels misteris de la natura, i els membres es referien a ells mateixos com els otiosi (homes d'oci). La societat es reunia a la casa de della Porta, a la secció Due Porte de Nàpols, anomenada així en referència a dues entrades a les cavernes que aparentment servien de lloc de trobada. (El jaciment ha estat recentment objecte d'arqueologia urbana). "Els candidats a ser membres havien de presentar un fet nou de les ciències naturals com a condició de pertinença", però, en cas contrari, l'adhesió estava oberta. Les seves activitats van ser objecte d'una investigació eclesiàstica i la Porta va rebre l'ordre del papa Gregori XIII de tancar la seva Acadèmia el 1578 sota sospita de bruixeria.

## Referències

* ↑ Thomas G. Bergin (ed.), Encyclopedia of the Renaissance (Oxford and New York: New Market Books, 1987).
* ↑ Smith, P.H.. From Lived Experience to the Written Word: Reconstructing Practical Knowledge in the Early Modern World. University of Chicago Press, 2022, p. 180. ISBN 978-0-226-81823-8.
* ↑ Lois N. Magner, "A history of the life sciences," p. 119.
* ↑ Leonard C. Bruno 1989, The Landmarks of Science, p. 16. First editions from the collections of the Library of Congress. ISBN 0-8160-2137-6
* ↑ faculty.ed.umuc.edu, "Giambattista della Porta (1535-1615)", 2006 Jeff Matthews Arxivat 2008-05-17 a Wayback Machine.

## Bibliografia

* Arianna Borrelli: Giovan Battista Della Porta’s Neapolitan Magic & His Humanistic Meteorology, dins de: Variantology 5. Neapolitain Affairs. (Colònia, dins de: Verlag der Buchhandlung Walther König, 2011), ISBN 978-3-86560-887-1.
* Siegfried Zielinski: Deep Time of the Media. Toward an Archaeology of Hearing and Seeing by Technical Means (Cambridge, MA: MIT Press, 2008), ISBN 978-0-262-74032-6.